अदालगुरि जिल्लानि सदर जायगा भेरगावआव गायसन्नाय भेरगाव महकुमायारि हान्थामेला बास टार्मिनास ष्टेसना दिनैसिम आबुं महर मोनाखै ৷ भेरगावा मोनसे महकुमा सदर जायगा जानायलाय बे जायगासिम गोबां खामानिनि थाखाय गोजान-गोजान जायगानिफ्राय गाहाइ मावख’सिम थांलाय-फैलाय खालामनायाव सुबिधा जानायनि थाखाय मथर-गारिनि हान्था-मेलाया खाबु जायो बिखौ नोजोर होनानै बिपिएफनि आमोलाव गायसन्नाय जादोंमोन ৷ नाथाय बे भेरगाव महकुमायारि बास टार्मिनास ष्टेसननि मुङाव बिटिसिनिफ्राय गोबां रां थिखादोंमोनब्लाबो बे बास टार्मिनास ष्टेसना दिनैसिम आबुं महर मोनाखै ৷ बियो थिकादारफोरनि मोनसे गायखेर सेरग्रा मासे जारसि मोसौ गाय बादिसो जानानै थाबाय ৷ आथिखालाव बे जायगाया हाग्रा-बंग्राजों बुंफबनानै मोनसे गोथैबारि बादिसो जानानै थानाया दुखु नांथाव ৷ भेरगावनि रायजो-राजाफोरा फैबाय थानाय समफोराव बे महकुमायारि बास टार्मिनास ष्टेसना आबुं महर मोन्नायखौ हास्थायदों आरो जाफुङोब्ला बे जायगाआव ओनसोलनि बेकार जेंगोना सुख’नायाव एसे सुंथागिरि बादि मदद होगोन होन्नानै मिजिं खालामदों ओनसोलनि रायजो- राजाफोरा ৷